CELEX: E2016P0003
Language: fi
Date: 2016-02-19 00:00:00
Title: Norges Høyesterettin 19 päivänä helmikuuta 2016 päivätty pyyntö saada EFTAn tuomioistuimelta neuvoa-antava lausunto asiassa Ski Taxi SA, Follo Taxi SA og Ski Follo Taxidrift AS vastaan staten v/Konkurransetilsynet (Asia E-3/16)

26.1.2017   
            
            
               FI
            
            
               Euroopan unionin virallinen lehti
            
            
               C 26/16
            
         Norges Høyesterettin 19 päivänä helmikuuta 2016 päivätty pyyntö saada EFTAn tuomioistuimelta neuvoa-antava lausunto asiassa Ski Taxi SA, Follo Taxi SA og Ski Follo Taxidrift AS vastaan staten v/Konkurransetilsynet
   (Asia E-3/16)
   (2017/C 26/07)
   Norges Høyesterett (korkein oikeus) on esittänyt EFTAn tuomioistuimelle 19 päivänä helmikuuta 2016 päivätyn pyynnön, joka saapui tuomioistuimen kirjaamoon 24 päivänä helmikuuta 2016, saada neuvoa-antava lausunto seuraavista kysymyksistä asiassa Ski Taxi SA, Follo Taxi SA og Ski Follo Taxidrift AS vastaan staten v/Konkurransetilsynet:
   
               1.
            
            
               Mitä oikeudellista arviointiperustetta käytetään määritettäessä, onko yritysten välisellä sopimuksella ETA-sopimuksen 53 artiklassa tarkoitettu kilpailua rajoittava tavoite?
               
                           a)
                        
                        
                           Riittääkö tässä yhteydessä se, että yhteistyö saattaa rajoittaa kilpailua, osoittamaan, että menettelytapa on ETA-sopimuksen 53 artiklassa tarkoitettua tarkoitukseen perustuvaa kilpailusääntöjen rikkomista?
                        
                     
         
               2.
            
            
               Tutkittaessa, onko menettelytapa tarkoitukseen perustuvaa kilpailusääntöjen rikkomista, mikä oikeudellinen merkitys on sillä, että yhteistyö tapahtui avoimesti suhteessa hankintaviranomaiseen?
            
         
               3.
            
            
               Mitä oikeudellisia arviointiperusteita on erityisesti painotettava tutkittaessa, onko sellaisen yhteistyön katsottava olevan tarkoitukseen perustuvaa kilpailusääntöjen rikkomista, jossa kaksi kilpailevaa yritystä esittää yhteisen tarjouksen yhteisyrityksen kautta ja jossa näiden kahden yrityksen on määrä toimia yhteisyrityksen alihankkijoina?